Carski i kraljevski
Carski i kraljevski ili k. u. k. skraćeno od njem. kaiserlich und königlich ili u prijevodu na bosanski, carski i kraljevski (c. i k.) je historijski pojam koji se odnosi na Austro-Ugarsku od 1867. do 1918. U tom je razdoblju naznačeno da je habsburški monarh istovremeno vladao kao austrijski car i kao kralj Ugarske, dok su dvije teritorije bile spojene u realnu uniju (sličnu dvodržavnoj federaciji u ovom slučaju). Akti zajedničke vlade, koja je bila odgovorna samo za: carsko i kraljevsko, Ministarstvo vanjskih poslova, Ministarstvo rata i Ministarstvo finansija (finansirajući samo dva druga ministarstva), provedeni su u ime "Njegovog carskog i kraljevskog veličanstva". Sve središnje vladine institucije imale su ispred svog imena i prefiks k. u. k.